ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
1 ก.ย. 2558

ตลาดหุ้น
แนวโน้มภาคบ่าย: ปรับขึ้นมา เริ่มมองจุดทยอยขายทำกำไร 
– ในช่วงท้ายตลาดวานนี้ตลาดหุ้นไทยปรับขึ้นแรงมาปิดที่ระดับ 1380 จุด ในช่วงเช้าวันนี้ ตลาดหุ้นไทยยังทรงตัว ส่วนหนึ่งน่าจะรอผลการพิจารณามาตรการทางเศรษฐกิจในการประชุม ครม. ช่วงบ่ายวันนี้
– มูลค่าการซื้อขายตลาดหุ้นไทยวานนี้ชะลอตัวลงชัดเจน มาอยู่ที่ระดับ 3.9 หมื่นลบ. ต่ำกว่าระดับค่าเฉลี่ย 5 วันที่ 4.85 หมื่นลบ. ขณะที่สถาบันชะลอการซื้อสุทธิลงวานนี้อย่างชัดเจน โดยซื้อสุทธิเพียง 1 พันลบ. เทียบกับการซื้อสุทธิเฉลี่ย 5 วันก่อนหน้าที่ 3.9 พันลบ. และรวม 5 วันซื้อสุทธิมาแล้วถึง 1.9 หมื่นลบ. ซึ่งคิดเป็น 34.5% จากยอดซื้อสุทธิรวมตั้งแต่วันที่ 1 ม.ค. ปีนี้ที่ 5.5 หมื่นลบ. มองการปรับขึ้นค่อนข้างจำกัดแล้ว
– จากการที่ระยะสั้นมองการปรับขึ้นน่าจะเริ่มจำกัดแล้ว จึงน่าเริ่มคิดถึงการทยอยทำกำไร โดยแนะนำให้ทยอยทำกำไรในช่วง 1388 – 1408 โดยพยายามปรับลดขนาดพอร์ตลงจากก่อนหน้านี้ 60% ให้เหลือ 40% ทั้งนี้เป้าหมายดัชนีของทางฝ่ายปีนี้ประเมินที่ 1430 จุด  
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,375.98 เปลี่ยนแปลง -6.43 จุด มูลค่าการซื้อขาย 19,587 ลบ.
ยังอยู่ในช่วงทดสอบ 1380 เพราะแม้มีความพยายามจะตีผ่านแต่ยิ่งขึ้นยิ่งดูไม่มั่นคง ทำให้มองต้านบ่ายไม่น่าเกินจุดนี้ไปไกล ให้แนวต้านที่ 1388 จุด แนวรับ 1370 จุด
 
หุ้น/ราคา                                                          ความเห็น
FORTH/9.20 แรงซื้อหนุน เครื่องมือทยอยฟื้นตัว ราคาน่าจะไต่ขึ้นจนปิด Gap ได้ในที่สุด “เก็งกำไร” แนวรับ 9.00 แนวต้าน 9.60, 9.95  Cut loss 8.85 บ.
 
WICE/2.74  กราฟ 60 นาทีแสดงความเป็น Bullish รวมถึงแรงซื้อที่เข้ามาหนุน คาดว่าราคาจะเดินหน้าต่อได้ “เก็งกำไร” แนวรับ 2.70 แนวต้าน 2.90 Cut loss 2.64 บ.
UWC/0.42   ราคาทรงตัวขณะที่ Modi. Sto. ซึ่ง Oversold อยู่นาน เริ่มมีสัญญาณซื้อ “เก็งกำไร” แนวรับ 0.39 แนวต้าน 0.45-0.47 Cut loss 0.38 บ.
ตลาดอนุพันธ์
กลยุทธ์
Series/ราคา                                        ความเห็น
S50U15/889.80  Long  ไม่ได้เปิด รอเข้าใหม่ที 885 หรือต่ำกว่า เป้าหมายทำกำไร 6-8 จุด ตัดขาดทุนต่ำกว่าจุดเข้า 3 จุด
KTBU15/17.94   Long  เปิดได้ที่ 18.00 บาท รอทำกำไร 18.50 บาท ตัดขาดทุนหากหลุด 17.75 บาท
GFV15/19,500   Short เปิดได้ที่ 19,520 บาท รอทำกำไร 19,300 บาท ตัดขาดทุนเหนือ 19,620 บาท
BRU15/1,885    Long  ยังไม่ได้ เข้าใหม่ที่ 1,870 บาท เป้าหมายทำกำไร 1,900 บาท ตัดขาดทุน 1,855 บาท
USDU15/35.84   Long  เปิดได้ที่ 35.85 บาท รอทำกำไร 35.96 บาท ตัดขาดทุนที่ 35.80 บาท
อนุพันธ์เด่นเชิงเทคนิค
&gt;&gt; S50U15 / ราคาปิด 889.80 จุด เปลี่ยนแปลง -5.60 จุด
กราฟ 10 นาที ปรับตัวลง และเกิดสัญญาณ Bearish Divergence ในเครื่องมือ MACD ระยะสั้นมองน้ำหนักอยู่ในทางอ่อนตัว รับ 885, 879 จุด แนวต้าน 895, 898 จุด